เรียน ผู้อำนวยการ สำนักงานควบคุมอาคาร กรุงเทพมหานคร
              ดิฉัน นางวรรณี งามประภาวัฒน์ เจ้าของห้องชุดในโครงการชีวาทัย เรสซิเด็นซ์ บางโพ ได้รับผลกระทบจากการก่อสร้าง โครงการ นิช โมโน บางโพ กรุงเทพฯ ของบริษัท เสนาเอชเอชพี 12 (บริษัทเสนาฯ ) โดยขอสรุปรายละเอียดเหตุการณ์ ดังนี้
-	เดือน พ.ค. 2566 บริษัทเสนาฯ ได้มอบหมายให้เจ้าหน้าที่มาสำรวจห้องชุดดิฉัน ก่อนมีการก่อสร้างโครงการ ผลการสำรวจ ห้องดิฉันไม่มีรอยร้าวใด ๆ
-	เดือน ธ.ค. 2566 ดิฉันพบรอยร้าวที่กำแพงห้องนอน ทำให้ wallpaper ขาด จึงได้แจ้งนิติบุคคลชีวาทัย (นิติบุคคล) เพื่อนัดหมายบริษัทเสนาฯ เข้าสำรวจความเสียหาย นิติบุคคลได้นัดเจ้าหน้าที่บริษัทเสนาฯ ในวันที่ 22 ธ.ค. 2566 แต่เมื่อถึงเวลานัดหมาย บริษัทเสนาฯ ไม่มาตามนัดและนิติบุคคลแจ้งว่าไม่สามารถติดต่อ จนท. เสนาฯ ได้เลย  ดังนั้น ในวันดังกล่าว ดิฉันจึงได้ร้องเรียนผ่านสำนักงานนโยบายและแผนทรัพยากรธรรมชาติและสิ่งแวดล้อม (สผ) 
-	สผ. ได้มีหนังสือ 3 ฉบับ เลขที่ ทส.1007.5/29-31 ลงวันที่ 3 ม.ค. 2567 ถึง ผู้ว่าราชการกรุงเทพมหานคร บริษัทเสนา เอชเอชพี 12 จำกัด และดิฉัน ตามลำดับ แต่จากการติดตามความคืบหน้า สผ. แจ้งว่า บริษัทเสนาฯ มิได้แจ้งผลการดำเนินการให้ สผ. ทราบ รวมที้งบริษัทเสนาฯ ไม่เคยติดต่อกลับดิฉัน หรือแสดงความจริงใจที่จะแก้ไขปัญหาที่เกิดขึ้น
-	วันที่ 23 ก.พ. 2567 นิติบุคคลได้นัดหมายเจ้าหน้าที่บริษัทเสนาฯ เพื่อสำรวจความเสียหาย ปรากฏว่า เจ้าหน้าที่บริษัทเสนาฯ ปัดความรับผิดชอบ ไม่ยอมรับว่ารอยร้าวที่กำแพงเป็นผลกระทบจากการก่อสร้างโครงการ นิช โมโน บางโพ อ้างว่าเป็นความเสื่อมของโครงการชีว่าทัย ทั้งที่บริษัทสำรวจที่เสนาฯ จ้างมาสำรวจห้องชุด แจ้งว่าไม่มีรอยร้าวใด ๆ อีกทั้งนิติบุคคลแจ้งว่าโครงการเพิ่งลงเข็มเจาะในเดือนตุลาคมและเดือนพฤศจิกายน 2566   อย่างไรก็ดี เจ้าหน้าที่บริษัทเข็มเจาะได้แสดงตนว่าจะเข้า service แทน แต่ยังไม่มีฝ่ายใดติดต่อเพื่อแก้ไข
               ดิฉันขอร้องเรียนบริษัทเสนา เอชเอชพี 12 จำกัด ที่ละเลยไม่รับผิดชอบผลกระทบจากการก่อสร้างโครงการ นิช โมโน บางโพ กรุงเทพฯ ทั้งที่ก่อนก่อร้างโครงการ ห้องชุดดิฉันอยู่ในสภาพปกติ ไม่มีรอยร้าว และไม่ดูแลผู้ได้รับผลกระทบตามเงื่อนไขที่กำหนดในสัญญา EIA และขอให้กรุงเทพมหานครในฐานะผู้อนุญาตให้ก่อสร้างโครงการดังกล่าว พิจารณาสั่งการ ให้บริษัทเสนาฯ แสดงความรับผิดชอบและปฏิบัติตามสัญญา EIA อย่างเคร่งครัด รวมทั้งกำหนดบทลงโทษบริษัทเสนาฯ เพื่อไม่ให้เกิดเหตุการณ์เช่นนี้อีก ท้้งนี้ เพื่อให้เงื่อนไขท่ี่กำหนดในสัญญา EIA มีความศักดิ์สิทธิ์และเป็นธรรมต่อผู้ได้รับผลกระทบ  จักขอบคุณยิ่ง